# Toyota Motorsport

Toyota Gazoo Racing Europe GmbH (TGR-E) a zo un izembregerezh ar saver kirri japanat Toyota a rede e redadegoù kirri evel kevezadeg bed ar rallioù, 24 eurvezh ar Mañs hag ar Formulenn 1. Krouet e oa bet gant Ove Andersson.

## Istoradur

Ar Toyota ket-ofisiel kentañ a rede e redadegoù kirri a oa ur c'hCrown e Round Australia Rallye e 1957. Echu a oa ar redadeg gantañ daoust 17 000 km a hentoù en Aostralia.

### Canadian-American Challenge Cup (Can-Am)

Pa zo diorret ar Toyota 2000 GT gant skipailh Jiro Kawano e 1967 eo dibabet gant Toyota redek e kevezadegoù Andur e Norzh-Amerika e Can-Am, gant ar Toyota 7.

### Ar Rallioù

Ar Toyota ofisiel kentañ a rede e rallioù a zo bet toullet e 1972, gant Ove Andersson evit bleniañ. Ur Toyota Celica 1600 GT a oa. Echu eo ar redadeg gantañ 9vet e ralli Bro-Saoz, o c'hounit e rummad. Krouet eo bet Toyota Team Europe e 1975 e Brussel, evit fardañ ar Toyotaioù Celica ha Corolla evit ar rallioù. Gounezet eo bet Ralli ar 1000 lenn e 1977 bleniet gant Hannu Mikkola war ur Corolla Levin 1600 TE27.
E 1979 a ya an TTE da Gologn ha gounit a ra ralli Zeland-Nevez e 1982. Kregiñ a ra ar Rummad B e rallioù e 1983, ha redet e vez bet gant an TTE Celicaioù Twin-Cam Turbo gant 290 marc'h. Gounit a ra Toyota c'hoazh ha c'hoazh betel 1986. 370 marc'h a zo e-barzh ar Celica er mare-se, met barnet a zo ar Rummad B re zañjerus, ar pezh a lakaat ar galloudegezh sportel da arabat ar Rummad-se.
E 1987 a ya er-maez ar Supra MKIII Turbo evit fardañ ar c'heflusker 3 litrad (7M-GTE) gant 490 marc'h. Gounit a ra ar Ralli Hong Kong-Beijing. Met e miz Gwengolo 1987, e-pad 19vet Ralli Aod an Olifant, Supra Björn Waldegard a zo en eil blas pa blad karr-nij an TTE, o lazhañ rener ar redadeg Henri Liddon hag e skoazeller Nigel Harris. Bet e oa Liddon kenvlenier Andersson etre 1977 ha 1980. Pep Toyota ofisiel a ya kuit eus ar redadeg.

### Ar Formulenn 1
#### Ganedigezh ar skipailh
#### Disoc'hoù e kevezadeg bed ar Formulenn 1

| Bloavezh | Skipailh | Kastell-karr | Keflusker | Bandennoù-rod | Blenierien | Prizioù Bras | Poentoù | Renkadur |
| 2002 | Panasonic Toyota Racing | TF102 | Toyota V10 | Michelin | Mika Salo Allan McNish | 17 | 2 | 9vet |
| 2003 | Panasonic Toyota Racing | TF103 | Toyota V10 | Michelin | Olivier Panis Cristiano Da Matta | 16 | 16 | 8vet |
| 2004 | Panasonic Toyota Racing | TF104 TF104B | Toyota V10 | Michelin | Olivier Panis Cristiano Da Matta Ricardo Zonta Jarno Trulli | 18 | 9 | 8vet |
| 2005 | Panasonic Toyota Racing | TF105 TF105B | Toyota V10 | Michelin | Jarno Trulli Ralf Schumacher | 18 | 88 | 4 |
| 2006 | Panasonic Toyota Racing | TF106 TF106B | Toyota V8 | Bridgestone | Jarno Trulli Ralf Schumacher | 18 | 35 | 6vet |
| 2007 | Panasonic Toyota Racing | TF107 | Toyota V8 | Bridgestone | Jarno Trulli Ralf Schumacher | 17 | 13 | 6vet |
| 2008 | Panasonic Toyota Racing | TF108 | Toyota V8 | Bridgestone | Jarno Trulli Timo Glock | 18 | 56 | 5 |
| 2009 | Panasonic Toyota Racing | TF109 | Toyota V8 | Bridgestone | Jarno Trulli Timo Glock Kamui Kobayashi | 17 | 59,5 | 5 |

## Da welout

* Toyota

### Lammoù diavaez

a vo kavet e Wikimedia Commons.
* (en) (de) Lec'hien ofisiel
* (en) (ja) Dielloù lec'hienn ofisiel an Toyota F1 Team